1980-ban Bergen megyében voltam újságíró a The Recordnál.
Hasbrouck Heightsból, a New Jersey-beli Lodiból tudósítottam.
Felhívtak, hogy történt egy incidens
a Quality Innben, Hasbrouck Heightsban.
És persze nekem kötelességem volt odamenni.
Egy nő olyan hangosan kiabált, hogy a hotel személyzete meghallotta,
ezért odamentek az ajtóhoz, és bekopogtak.
Sikerült a kezével jeleznie annak,
aki a folyosón állt.
A hotel személyzete rájött, hogy bajban van.
És azonnal hívták a rendőrséget.
A férfi pánikba esett.
Tudta, hogy gáz van, és el kell tűnnie.
Megpróbált a folyosón elmenekülni.
Akkor hirtelen megjelent egy Hasbrouck Heights-i rendőr…
…felszólította, hogy emelje fel a kezét,
és azt mondta, hogy ha nem áll meg, lelövi.
Megállt,
és mindent ledobott a folyosóra.
Amikor elkapták az elkövetőt,
volt nála ragasztószalag,
bilincs,
kötözéshez való zsinór
és nyugtatószerek.
A rendőrség kihallgatta Leslie Ann O'Dellt,
aki elmondta a rendőrségnek, hogy mit tett vele.
Szexuális bántalmazással vádolta,
és elmondta, hogy amikor megbilincselte és megfenyegette,
akkor attól félt, hogy meg fogja ölni.
Amikor a rendőrség kihallgatta a gyanúsítottat,
úgy beszélt, mintha nem is ő lenne a hibás.
Azt mondta, a lány önként ment vele,
úgyhogy nem is történt bűncselekmény.
De a New Jersey-i rendőrségnek azonnal gyanús lett a dolog.
Ez ugyanaz a hotel,
ahol két nőt korábban megöltek.
A tettes is ugyanaz lehet.
A rendőrség letartóztatta,
majd bevitték a központba…
BERGEN MEGYE SERIFFHIVATAL
…ahol megtudták, hogy Richard Cottinghamnek hívják.
A NETFLIX DOKUMENTUMFILM-SOROZATA
1980. MÁJUS 23.
NEW YORK VÁROSA
EGY NAPPAL RICHMOND COTTINGHAM LETARTÓZTATÁSA UTÁN
New Yorkban, a belvárosi torzós gyilkos ügye…
ISMERETLEN NŐ
…gyakorlatilag nem jutott előrébb.
ÖT HÓNAPPAL A KÉT NŐ MEGGYILKOLÁSA UTÁN
Nem volt több információ…
NYOLC NAPPAL JEAN REYNER MEGGYILKOLÁSA UTÁN
…mert a nyomozás
nem vezetett gyanúsítotthoz.
Ne feledjük, hogy a 80-as évek elején járunk,
amikor az ügynökségek nem kommunikáltak egymással!
Pár nappal Jean Ann Reyner meggyilkolása után
a New York-i hatóságoknak
fogalmuk sem volt róla, hogy a torzós gyilkoshoz hasonló elkövetőt
tartóztattak le egy prostituált bántalmazásáért
New Jersey-ben.
BERGEN MEGYE, NEW JERSEY
Richard Cottinghamet fogdába zárták Bergen megyében
a Leslie Ann O'Dell elleni támadás miatt…
és a jersey-i rendőrség arra gondolt,
talán ő lehet a sorozatgyilkos, akit keresnek,
és aki megölte Valerie Streetet és Maryann Carrt a Quality Innben.
Bergen megye elkezdte felépíteni az ügyet,
és összefüggésbe hozták a korábbi bűncselekményekkel.
Megtudták, hogy Richard Cottingham a közeli Lodiban él,
ami Hasbrouck Heights szomszédságában van,
ahol a Quality Inn is található.
A rendőrség azt is megtudta,
hogy Maryann Carrt ugyanarról a lakótelepről
rabolták el, ahol anno Richard Cottingham is élt,
még öt évvel a nő elrablása előtt.
Ezeknél a bűntényeknél bilincset használtak,
két áldozatot megfojtottak,
két áldozat száján ragasztószalagnyomokat találtak.
Kirajzolódott egy minta.
Biztosra vették, hogy ez a férfi az elkövető.
A nyomozóknak sok mindennel meg kell küzdeniük.
Nem volt elég bizonyítékuk az ügy alátámasztására.
Nemcsak a letartóztatás a lényeg, hanem hogy el is ítéljék.
Megbízható információkra kell felépíteni az ügyet,
olyan bizonyítékok és vallomások alapján,
mint amilyet Leslie Ann O'Dell szolgáltat.
Mivel itt egy sorozatgyilkosról van szó,
a nyomozók kivizsgálják, történt-e már valakivel ehhez hasonló.
Mert ha van másik túlélő is,
akkor még több tanú lesz,
és megmutathatják, hogy mit csinál ez a fickó, és hogyan csinálja.
Hogyan közelítette meg?
Mit mondott?
Mi történt az este folyamán?
Mikor fajult el a dolog?
Ezek az apró részletek összekötik a különböző bűncselekményeket.
Ezen múlhat a siker.
A Bergen megyei nyomozók
találtak jó néhány meg nem oldott nemierőszak-ügyet,
ahol a nőket New Yorkban felszedték,
majd New Jersey-be vitték, és majdnem megölték.
1978. MÁRCIUS 22.
EGYES SZÁMÚ TÚLÉLŐ KAREN SCHILT
Amikor magamhoz tértem,
meztelenül feküdtem egy lakótelepen, egy csatornában.
Előző este egy New York-i bárban környékezték meg.
Elkezdett beszélni hozzám.
Megkérdezte, mit csinálok ott egyedül.
Meghívta egy italra.
Megkérdezte, hogy utcalány vagyok-e.
Azt mondtam, hogy pincérnő vagyok.
Az italba drogot kevert, a lány rosszul lett.
Kiment a bárból, a férfi követte, azt mondta, hazaviszi.
A lány beszállt a kocsiba,
és már indultak is New Jersey-be.
Folyton elájultam.
Amikor magához tért,
érezte, hogy megharapták a mellét,
megverték és szexuálisan bántalmazták.
Egy sötét helyen ébredtem,
és a férfi azt mondta: „Ne aggódj, régen itt laktam!”
1978. OKTÓBER 12.
KETTES SZÁMÚ TÚLÉLŐ SUSAN GEIGER
Mire magamhoz tértem, a támadóm eltűnt.
Elvette az ékszereimet.
Alig tudtam járni.
Mindenem fájt.
Előző este
egy Susan Geiger nevű prostituáltat
leszólított egy férfi a Broadway közelében.
Megkérdezte, utcalány vagyok-e.
Mondtam, hogy igen. Kellett a pénz.
Az illető megkérte, hogy menjen vele, de a lány nem ért rá.
Rávette, hogy másnap este találkozzanak,
és a lány el is ment.
Azt mondta: „igyunk meg valamit!”
Ismert egy jó helyet, a Flanagan'st.
Elmondta, hogy informatikus, és New Jersey-ben él.
És ezután őt is bedrogozta.
Bedrogozta, majd elvitte New Jersey-be…
Szédültem, fáradt voltam, és álmos.
…ahol a támadó megharapta a melleit, és borzalmas sérüléseket okozott rajta.
Megerőszakolta.
Susan Geigert otthagyta meghalni,
de Isten kegyelméből túlélte.
1980. MÁJUS 12.
HÁRMAS SZÁMÚ TÚLÉLŐ PAMELA WEISENFELD
Egy parkolóban ébredtem, és fogalmam sem volt, mi történt.
Előző este az elkövető a Times Square-en szúrta ki a lányt.
Egy nagy köteg pénz volt nála.
Azt mondta, 3000 dollár,
és közölte: „Veled akarom tölteni az egész éjszakát.”
A fickó a pénzét mutogatta,
és szexet kért cserébe.
A bárban ragaszkodott hozzá, hogy én is igyak vele.
Végig a melleimet fogdosta.
Durva volt.
Aztán elkábította, és elvitte New Jersey-be…
ahol a lány feljelentette durva bántalmazásért és nemi erőszakért.
Ezek az esetek között több párhuzam is vonható.
A New Jersey-ben talált áldozatokat
szintén New York városából rabolták el,
ahol Richard Cottingham a Blue Crossnál dolgozott.
Karen Schiltet a parkolóban találták meg
a Little Ferry-i Ledgewood lakótelepen,
ahol Maryann Carr lakása is volt,
és ahol Cottingham régen lakott.
A Pamela Weisenfeld elleni támadás
pár nappal Leslie O'Dell bántalmazása előtt történt.
Az elkövető elkábította őket,
és Richard Cottinghamnél nyugtatókat találtak.
És minden sérülés nagyon hasonló volt.
A Bergen megyei nyomozók azt kérték az áldozatoktól,
hogy azonosítsák Richard Cottinghamet, mint a támadójukat…
de ez nem mindig sima ügy.
Korábban, az 1970-es években,
sok nő nem mert vallomást tenni,
mert a nemi erőszak áldozatait nem védte semmilyen törvény.
A New York-i törvények különösen nem.
Ha egy nő azonosított egy támadót,
kellett egy szemtanú, aki kiállt a bíróság elé,
és azt mondta: „Én láttam az erőszakot.”
Máskülönben nem ítélték el.
Ráadásul, ha szexmunkás vagy,
a rendőrség letartóztathat,
mert bevallottad, hogy prostituált vagy.
És akkoriban New Yorkban
lecsaptak a szexiparban dolgozókra.
A FELESÉGEM EGY RIBI
A Belvárosi Végrehajtási Hivatal a Times Square-re fókuszál,
hogy megszüntesse a prostitúciót.
Sokáig csak nőket tartóztattak le prostitúció miatt.
A férfiakat nem,
pedig a törvény szerint a kéjelgés bűntette mindkét nemre vonatkozik.
Az üldözés során csak a lányokat veszik elő.
Kettős mérce? Mindenképpen.
Több tucatszor tartóztattak le New Yorkban.
A férfiak, az ügyfelek, a kuncsaftok, hívjuk őket bárhogy is,
őket sosem állították elő.
A striciket sosem állították elő.
Legtöbb esetben beidézték a szabályszegőt, akit aztán el is engedtek.
De a 70-es évek végén, 80-as évek elején
egyre nagyobb lett a feminista mozgalom.
A mai felvonulók a női mozgalom erősödését ünnepelték.
Az elkötelezett feministák kis csoportjából
egy egész mozgalom kerekedett, sokféle nő csatlakozásával.
És ennek eredményeként
rengeteg új fejlemény történt a rendészeti intézkedések terén.
Ezek után már a férfiakat is üldözték, akik ilyeneket csináltak.
Az új törvény szerint ez most már vétség.
Ha letartóztatnak egy kuncsaftot, ujjlenyomatot vesznek tőle,
lefotózzák, és fogdán tartják, míg vád alá helyezik.
- Mit gondol erről a törvényről? - Nos, igazságos,
de férfiként kissé elfogultan viszonyulok hozzá.
De mindenképpen jogos, ha szeretnék beszüntetni a prostitúciót.
A törvény előtt mindenki egyenlő. Ami a nőre vonatkozik, az a férfira is.
A női mozgalom egyik előnye az volt,
hogy a nők most már úgy érezték,
hogy joguk van a beleegyezésen alapuló szexhez.
A nemi erőszak törvényét megváltoztatták,
és a nők végre megértették, hogy ami velük történik,
az nem helyes,
és kiállhatnak magukért,
és a nemi erőszakot most már nem lehet a szőnyeg alá söpörni és elfelejteni.
RENDŐRSÉG
Tehát Bergen megyében
a többi áldozat,
akiket szintén Richard Cottingham bántalmazott,
úgy érezték, hogy itt az ideje,
hogy elmondják a történetüket,
mert most végre meghallgatják őket.
A GYANÚSÍTOTTAT SZEMBESÍTIK
Tehát vállalták,
hogy azonosítják a fickót, aki megtámadta őket.
Mire eljött a szembesítés ideje,
Cotthingham leborotválta a bajszát,
és teljesen másképp nézett ki.
Próbálta elkerülni, hogy azonosítsák.
Igazság szerint, ha nem lennék zsaru, én sem ismertem volna fel.
Teljesen másképp nézett ki.
De Susan Geiger, Pamela Weisenfeld és Karen Schilt
azonosítani tudta Richard Cottinghamet.
És most New Jersey-ben
a média tudósított Richard Cottinghamről, mint gyanúsítottról,
a Bergen megyei áldozatokkal kapcsolatban.
A GYANÚSÍTOTT FÉRFI LEHET, HOGY GYILKOLT IS
A New York-i rendőrök
látták a Richard Cottinghamről megjelent cikkeket.
ISMERETLEN NŐ
Felfedezik a két eset közti hasonlóságokat,
és elgondolkoznak rajta,
hogy Richard Cottingham lehet a Times Square-i torzós gyilkos.
Ez jelentette az áttörést.
A nyomozók most már együtt dolgoznak.
Kommunikálnak, együttműködnek,
mindent megvizsgálnak, összevetnek,
és összerakják az ügyet.
A Bergen megyei ügyészség házkutatási parancsot adott ki
Richard Cottingham otthonára.
Amikor beléptek a Lodiban található házba,
a nyomozók rábukkantak egy titkos szobára,
ami hatalmas dolog volt.
Ez a szoba a ház alagsorában volt.
Oda lemehetett, bezárhatta az ajtót, és egyedül lehetett,
távol a feleségétől, aki addigra beadta a válópert.
És attól, amit ott találtak, mindenki megdöbbent.
Voltak ott pornográf képek,
ragasztószalagok…
szadomazó témájú könyvek.
Rengeteg női ruhát, táskát találtak…
És a szobában volt egy széf is,
amiben egyéb tárgyakat tartott.
Találtak egy kulcsot, amiről kiderült,
hogy Maryann Carr lakásához való, ami nem lehetett nála,
csak akkor, ha kapcsolatba lépett a nővel.
BERGEN MEGYEI SERIFFHIVATAL
Találtak egy kis koalamackót, ami Valerie Ann Streeté volt.
A rendőrség felfedezte az úgynevezett trófeaszobát.
A trófea a sikeres vadászat bizonyítéka.
És csodák csodájára ott volt
Jean Ann Reyner nyaklánca,
azé az áldozaté, aki a Hotel Seville-ben volt.
A letartóztatásakor is ezt a láncot viselte.
Végre megvolt bizonyíték, ami ezt a fickót,
aki Bergen megyében és New Jersey-ben bántalmazta a nőket,
a New York-i torzós gyilkoshoz kötötte.
És Richard Cottingham számára
a felépített kártyavár összeomlott.
Tavaly télen brutális gyilkosságokról számoltunk be,
amiket prostituáltak ellen követtek el.
Az ügy sokáig megoldatlan maradt.
De most komoly előrelépés történt.
A gyanúsított, a 33 éves Richard Cottingham,
egy lodi-i számítógép-kezelő.
Cottinghamet most 350 000 dollár óvadék ellenében tartják fogva
egy prostituált meggyilkolásával kapcsolatban,
amit a Hasbrouck Heights-i Quality Innben követtek el.
Amikor a munkahelyen
megtudtuk, hogy Richie-t letartóztatták New Jersey-ben,
mind megdöbbentünk.
És egyre több gyilkosságról szereztünk tudomást.
Nemcsak a gyilkosságokról,
hanem a csonkításokról és egyebekről.
Borzalmas volt.
Visszagondolva, hogy miket mesélt a prostikról,
és hogyan csalta őket New Jersey-be,
de arról nem tudtunk, hogy bántotta őket.
Senki sem jelentette. Nem tudtuk, hogy miket csinált.
Csak azt tudtuk, amit elmondott.
Teltek-múltak a napok, a döbbenet csillapodott,
és miután a rendőrség kihallgatott,
valami eszembe jutott.
A rajzot, amit nekem készített…
nem tudom, miért, de megtartottam.
Csak úgy ott feküdt
egy csomó vacakkal a fiókomban,
és odaadtam nekik.
Szerettem volna, ha elítélik.
Richard Cottingham ellen 19 vádpontban indult eljárás.
A 34 éves számítógép-programozó a New Jersey-i Lodiban él.
A fő vádpont: gyilkosság.
Valerie Ann Street, egy 19 éves prostituált meggyilkolása,
akit Cottingham New Yorkban vett fel
1980. május 4-én.
A vádpontok listája nagyon hosszú volt.
New Jersey-ben kábítószer beadása volt a vád.
Illegális gyógyszerek birtoklása.
Kés birtoklása.
És persze ott volt a nemi erőszak, emberrablás és támadás,
amit Leslie O'Dell, Susan Geiger és Karen Schilt ellen követett el.
Illetve Pamela Weisenfeld elrablása,
és Valerie Street meggyilkolása.
Nem akarok vele hivalkodni,
de állítólag én voltam a legjobb ügyvéd,
nem csak Bergen megyében, de egész Észak-Jersey-ben is.
Valahányszor megjelent egy cikk a megyében elkövetett bűncselekményről,
megszólalt a telefonom.
Emlékszem, hogy Mrs. Cottingham felhívott.
Egyből azzal kezdte:
„Mr. Conway, önt ajánlották a fiam védelmére.
A fiam semmi rosszat nem tett.”
Mr. Cottingham annyira bizonyítani akarta, hogy ártatlan,
hogy ragaszkodott a tárgyaláshoz.
1981. MÁJUS 19.
ELSŐ TÁRGYALÁS - NEW JERSEY
Azért volt ez a tárgyalás nagyon érdekes,
mert itt mutattak be először
viselkedésmintán alapuló bizonyítékot.
Dennis Calo, az akkori ügyész,
azzal érvelt,
hogy Cottinghamre jellemző az elrablás, a bilincselés,
az áldozatok szájának leragasztása,
a megcsonkítás.
Végighúzta a kést a nők testén,
hogy félelmet keltsen bennük.
Tehát a jellemzők ugyanazok, még ha a módszer nem is egyezik.
Az egyik áldozatot leszúrták, a másikat megfojtották.
Néhányat odakint találtak,
másokat bent egy épületben.
Lehet, hogy különböző módon követi el a tetteket,
de a jellemzők ugyanazok,
és ez akkoriban újdonságnak számított.
Aztán az ügyész beidézett számos túlélőt,
az ő vallomásuk döntő fontosságú volt.
Homályosan emlékszem arra, hogy megégette a mellemet.
Nagyon fájt.
KAREN SCHILT VALLOMÁSA
Úgy éreztem, meghaltam.
Azt mondta, megfizetek azért, mert kurva vagyok, ahogy a többiek is.
És ha olyat teszek, amit ő nem akar,
akkor megöl.
Emlékszem, hogy egy hotelszobában voltam,
és arra ébredtem, hogy ütlegel egy tömlővel, és harapdál.
Jim.
Azt mondta, Jimnek hívják.
A név nem jelentett semmit.
Az ügyész megkérdezte: „Látja azt az embert, aki bántalmazta?”
„Igen. Ott van.”
Aztán az ügyész törvényszéki bizonyítékokat mutatott be,
mint például az ékszereket,
amit ellopott az áldozatoktól,
és megtaláltak nála,
és az ujjlenyomatokat.
A Valerie Street meggyilkolása közben
az elkövető nyomot hagyott a bilincsen.
Sosem tudták azonosítani a nyomot,
amíg le nem tartóztatták Richard Cottinghamet.
Richard Cottingham a saját védelmében vallomást tett.
Richard Cottingham azt mondta: „Nem én tettem.”
COTTINGHAM HANGJA
A legtöbb dolog nem így történt.
A rendőrök a világ legkorruptabb emberei.
Bizonyítékokat hamisítanak ellened.
A kedvező bizonyítékokat pedig elrejtik.
Később azt mondta:
„Az ujjlenyomatomat maguk tették a bilincsre,
amikor a hátam mögé bilincselték a kezemet,
így szerezték meg az ujjlenyomatomat.”
COTTINGHAM HANGJA
Amit a szobában találtak,
azokra ráfogják, hogy az áldozat tárgyai voltak.
Azt is mondta: „A talált ékszereket
bármikor megvehetik a Canal Streeten. Ez csak véletlen.”
Azt mondta, nem jött ki a feleségével,
ezért járt utcalányokhoz.
Pocsék férj voltam.
Imádtam az éjszakai életet,
és minden este nőkhöz jártam.
Azt mondta, szokatlan szexet szeretett volna.
Ezt élvezte, és ezért fizetett.
Azt mondta, Leslie Ann O'Dell engedélyt adott azokra a dolgokra.
Nézzék meg az ott készült képeket!
Egy összevert ember nem így néz ki.
Azt mondta, félreértette a szándékát.
„Bírni kell a fájdalmat. Kötözős szexért fizettem neki.”
Azt mondta, hogy azok a nők, akik azonosították,
mind hazudnak.
A prostik azt mondják a rendőrségnek, amit a rendőrség hallani akar.
Egy kurva sem fog emlékezni egy két évvel azelőtti férfire,
de mégis rámutat: „Ez az a férfi.”
Mert a rendőrség ezt akarja hallani.
Azzal védekezett, hogy dolgozott
a bűncselekmények idején,
és hogy erről nyilvántartás is van.
Minden nap elmentem dolgozni.
Néha 200 napot egymás után, szünet nélkül.
Állandóan túlóráztam
De aztán kiderült, hogy a munkatársai
hajlandóak tanúskodni.
A többi srác félt tanúskodni Richie ellen,
mert attól féltek,
hogy Richie bántani fogja őket vagy a családjukat.
De én azt akartam, hogy megbüntessék,
és ezért nem féltem tanúskodni.
Számos gyilkosságnál az volt az alibije, hogy: „Dolgoztam.”
„Dolgoztam.”
Aztán azt mondtam az ügyésznek,
én tudom, miért nem volt ott.
Kijátszotta a blokkolóórát,
és elmondtam, hogy csinálta.
Richard és én tudtuk, hogyan lehet megváltoztatni a számítógép belső óráját.
Amint elkezded a munkát,
tíz órával előreállítod az időt,
és amikor kinyomtatják a munkanaplót,
ez az idő lesz rajta.
Szóval tíz perc az tíz óra volt.
Nem tudtam, hogy mit csinál, amikor átállította az órát.
A gyilkosság lett volna az utolsó dolog, ami eszembe jut.
Semmit sem akartam jobban, mint hogy börtönbe zárják.
Nem érdekelt, velem mi lesz.
Ekkorra az ügyészségnek már rengeteg bizonyítéka volt ellene.
Az esküdtek visszajöttek, és számos vádpontban bűnösnek találták.
Az emberek féltek szabadon engedni.
Ez egy veszélyes fickó volt, akit ki kellett vonni a forgalomból,
és erről az esküdtszék is meg volt győződve.
Amikor az esküdtszék ítéletet hozott, Cottingham nem kiáltott fel.
Semmi érzelmet nem mutatott.
Az anyja kiabált, és a húga is.
Dühös volt, mintha az én hibám lett volna.
A tárgyalás után…
1982. SZEPTEMBER 28.
…felhoztak még egy gyilkosságot,
amit egy szomszédja ellen követtek el Little Ferryben.
Maryann Carrt nem rabolták el New Yorkból.
De az ő megölésében is bűnösnek találták.
Richard Cottingham ismét bíróság elé áll New Yorkban.
Most három meggyilkolt prostituáltról van szó.
1984. MÁJUS 31.
HARMADIK TÁRGYALÁS - NEW YORK
A New York-i tárgyaláson…
…anyám stricije, James Thomas,
arra várt a folyosón, hogy a tárgyalás
folytatódjon.
Azt hiszem, Cottingham is ott volt a folyosón.
Fizikai összetűzésbe kerültek,
és James ütlegelte Cottinghamet
folyamatosan, és azt mondogatta: „Hadd üssem meg még egyszer!”
BŰNÖSNEK TALÁLTÁK CSONKÍTÁSBAN
Richardot összesen 200 évre ítélték
Trenton államban.
1984-ben elmentem Trentonba,
hogy azonosítsa az ismeretlen nőt,
akit a Travel Innben ölt meg.
Fontos, hogy a családok békére leljenek. Ennyi jár nekik.
Mikor ott voltam, nagyon arrogáns volt,
és furán vigyorgott, mintha szórakozna velem.
A lényeg, hogy nem mondott semmit.
Cottingham 30 évig ült börtönben.
Se egy levél, se egy üzenet, semmit nem mondott senkinek…
…2009-ig.
Jó napot!
Helló!
Nadia Fezzani vagyok, újságíró.
Sorozatgyilkosokkal készítek interjút, hogy megértsem őket
pszichológiai szempontból.
Richard Cottingham még soha nem tett vallomást.
Amikor megkérdeztem, miért ölt meg annyi nőt,
meglepődtem, hogy elmondta.
Számomra játék volt. Nekem…
ez egy pszichológiai dolog volt.
Szinte minden nőt rá tudtam venni, hogy azt tegye, amit akarok,
pszichológiai eszközökkel.
Tudja, fenyegetéssel, vagy hogy azt mondtam…
bántani fogom őket,
vagy néha, hogy megölöm őket.
Mintha isten lennék.
Teljes mértékben az én kezemben volt a sorsuk.
Cottingham azt állítja,
hogy az egyik oka a gyilkosságoknak az volt,
hogy azt hitte, a nők majd a rendőrséghez fordulnak.
A gyilkosságok 99 százaléka azért történt, hogy védjem magam.
Maryann Carr esetében
ő el akart menni, de én nem hagytam.
Aztán aláírta a halálos ítéletét:
„Reggel szólok a zsaruknak.”
Ez az egy mondat. Ha ezt nem mondja, még ma is élne.
De mivel kimondta, tudtam, hogy meg kell halnia.
Az interjú előtt
Richard Cottingham sosem vallotta be a két gyilkosságot,
amit a Travel Innben követett el, a Times Square-en.
Elárulta Nadiának,
hogy ismerte Deedeh Goodarzit,
és hogy azért vágta le a fejét és a kezeit,
mert páran látták vele,
és aggódott, hogy kapcsolatba hozzák vele.
Azt mondta, hogy reggel fél négykor hagyta el a hotelt,
és végigsétált a Times Square-en.
Egy zsákban cipelte a fejeket.
Két rendőr megállította, és megkérdezték, mit csinál ott ilyen későn.
Azt mondta: „Csak szerzek valami kaját.”
Elengedték,
így hát tovább sétált.
Feszegettem a törvény határait,
kíváncsi voltam, mennyit úszhatok meg.
Minél több mindent megúszol, annál bátrabb leszel.
Cottingham később elmondtam, hogy betette a fejeket a csomagtartóba,
majd visszament a hotelszobába…
és felgyújtotta a holttesteket.
Ennek így kellett lennie.
Ez volt az én külön életem.
Ma érez bármi megbánást?
Természetesen.
Ha újrakezdhetném, valószínűleg nem tennék ilyesmit.
Nem hittem, hogy elkapnak.
Eddig csak azokról esett szó, akik miatt elkaptak.
Valójában hány embert ölt meg?
Azt mondják, tökéletes gyilkosság nem létezik.
Több mint 80 tökéletes gyilkosságot követtem el, amiről senki nem tud.
Cottingham azt mondta, több embert ölt meg, mint amennyiért elítélték.
Azt mondta, 13 éven át
minden második héten megölt egy nőt.
Ez összesen 85 és 100 közötti gyilkosságot jelent.
Ez egy folyamatos dolog volt.
Bár Mr. Cottingham állításai furcsának tűnnek,
nem teljesen lehetetlen.
Észrevétlen voltam. Senki sem tudta.
Szerintem Richard Cottingham bárhol ölt volna,
de a 70-es évekbeli Times Square nem segített
az olyanon, mint Richard, aki egy szexuális szadista,
és aki arra haladtában sok szexmunkást és Peep Show-t látott,
meg mindenféle sötét, erotikus, szexuális dolgot.
Túl nagy volt a kísértés.
Minden lépésnél ott volt a lehetőség.
Majdhogynem immunitást kapott.
Mindenki ezt csinálja.
Mindenki kihasznál valakit.
Mindenkit lenéznek, aki a Times Square-i szexipar részese.
A pornográfiára már nem néznek rosszallóan,
úgy, ahogy évekkel ezelőtt.
Ma már teljesen normálisnak tartják.
A pornográfia normális dolog.
Vannak bírák és ügyvédek,
akik szerint a Mély Torok egy fantasztikus alkotás.
FEMINISTA SZERVEZŐ
Megalázó, undorító, beteges, szadista volt.
Tiltsák be!
A PORNÓ HAZUGSÁG
Több ezer dühös nő vonult végig a Broadway-től a Times Square-ig,
ami a multimillliárd dolláros pornóipar központja.
Azt mondják, a nők elleni erőszakot reklámozzák.
A feministák a pornó ellen harcolnak.
A 70-es évek végén a Nők A Pornó Ellen mozgalom
szerette volna megakadályozni a pornó feltörését
a Times Square-en és az egész országban.
A pornográfiában a nők kihasználását és bántalmazását kifogásoljuk.
A nőket ábrázoló erőszakos képeket,
amelyeken megkötözik, megverik, megerőszakolják, megkínozzák őket,
szórakoztatásra és profitszerzésre használják.
Így a Nők A Pornográgia Ellen
csatlakozott a Times Square és a 42. utca megtisztításához.
A Belvárosi Végrehajtó Hivatal,
és az évek során végzett munkánk,
szerintem nagy változást hozott.
De ami nagyban hozzájárult a szexipar megfékezéséhez,
az az AIDS volt.
Hónapok óta hallunk már az AIDS nevű betegségről,
ami egy szerzett immunhiányos tünetegyüttes.
A betegek fele idevaló, New Yorkba.
Az AIDS-járványról 1981-ben szereztünk tudomást.
Olyan volt, mint egy sci-fi film jelenete a halálról.
Aggódva beszélgettünk a szexiparról
és a Times Square-i szexmunkásokról.
A színpadi élő aktusokat beszüntették.
Többé nem volt ilyen,
mert túl veszélyes volt.
A mai naptól kezdve
a New York Állami Egészségügyi Tanács tagjai
felhatalmazzák a helyi hatóságokat,
hogy bezárjanak minden létesítményt,
ahol a nyilvánosság számára úgynevezett „veszélyes szex”-et szolgáltatnak.
Melegfürdőket, felnőtt könyvesboltokat
és heteroszexuális szexklubokat.
Péntek este 23 órakor
általában 50 heteroszexuális pár tartózkodik a Plátó Búvóhelyén,
de ma este 20:40-kor
alig 20 perccel a nyitás előtt,
a város bezáratta ezt a szexuális játszóházat.
Szóval a szexüzleteket és az utcai szexmunkásokat
eltüntették, és ebben az AIDS-nek is szerepe volt.
ÉLŐ MEZTELEN REVÜ LÁNYOKKAL
A Times Square megtisztítását már évek óta ígérgette a város,
ám a New York-iak szkeptikusan álltak az egészhez.
De ha valaki mostanában a környéken sétált,
észrevehette, hogy történt némi változás.
Az elmúlt hét évben a felére csökkent
a Peep Show-k, a masszázsszalonok és szexboltok száma.
A Times Square környékén kevesebb a bűntény.
Ma este megtudtuk, hogy a polgármester szeretné,
ha a Times Square pornókerületéből
egy szórakoztató központ lenne.
Az 1980-as évek elején elkezdődtek a fejlesztések,
hatalmas irodaházakkal,
szállodákkal, normális színházakkal.
A város hatalmas területet foglalt le.
De néhány régi színház a 42. utcában megmaradt.
A New Amsterdam Színházat, ahol 1903-ban bemutatták a Ziegfield Folliest,
le akarták bontani.
Valahogy Disney és New York városa megegyezett,
és vagy 40 millió dollárból felújították olyanná, ahogy ma kinéz.
AZ OROSZLÁNKIRÁLY
A New Amsterdamban láttuk először az Oroszlánkirályt.
Gyönyörű.
A Times Square olyan, mint Disneyland,
tehát az elmúlt 20-30 évben
hatalmas fejlődésen ment keresztül.
A bűnözés jelentősen lecsökkent,
és a turizmus pedig megnőtt.
Szerintem a New Yorkba érkező emberek 85 százaléka eljön
a Times Square-re.
A turisták imádják,
de ez egy fertőtlenített terület.
A Times Square olyan lett, mint minden város.
Olyan általános.
A régi Times Square rendkívüli volt.
Nincs hozzá hasonló.
De megértem, miért tűnt el.
A régi Times Square
nem volt jó hely.
Nagyon sok ember életét tette tönkre.
Tizenhárom éven át stricheltem az utcán.
Olvastam egy tanulmányt, amely szerint az átlagos életkora
annak, aki átélte azt, amit én, összesen hét év.
Nem találkoztam olyannal,
aki akkoriban ott volt New York utcáin, amikor én,
és még ma is él.
Sohasem.
Szóval, amíg New Yorkban voltam,
nem volt személyi igazolványom, sem TB-számom,
sem anyakönyvi kivonatom, semmilyen iratom.
Ha meghalok, senki sem tudta volna, ki vagyok.
Csak egy ismeretlen nő lettem volna.
TORZÓS GYILKOS ISMERETLEN NŐ
Az 1970-es években és az 1980-as években
sok szexmunkás holttestét megtalálták,
ahol megállapították,
nem történt emberi beavatkozás.
Más szóval, annyira nem vették őket emberszámba,
hogy a rendőrség nem tartotta érdemesnek
kinyomozni, hogy mi történt velük.
A rendőrség nem kereste az elkövetőt.
Ezt felháborítónak tartom.
A TORZÓS GYILKOS ELLEN VÁDAT EMELTEK
Szörnyű, ha egy gyilkos
megöl valakit, és azt hiszi, megússza.
És ha Richard megölt közel 100 nőt és gyereket,
akkor a sírba viszi magával ezeket a megoldatlan eseteket,
és ezt nem tudom elfogadni.
Többet akartam megtudni,
és tudtam, hogy csak Richardtól tudhatok meg többet.
Így kezdődött a kapcsolatom vele.
Nem vagyunk barátok.
Igazi beteg egyéniség.
És minél többször meglátogattam,
annál több részletet árult el
a fiatal lányokkal kapcsolatos traumatikus élményekről.
Akik haláláért ő volt a felelős.
Folyamatosan együttműködtem a rendőrökkel,
és segítettem lezárni néhány megoldatlan ügyet.
A nyomozók több hatósággal is felvették a kapcsolatot,
és olyan ügyeket keresnek, melyekért ez a fickó lehet a felelős.
2010-ben Cottingham bevallotta Nancy Vogel meggyilkolását.
1967 októberében
Nancy Vogel, egy fiatal anyuka,
bingózni ment,
és eltűnt New Jersey külvárosában.
Három nappal később meztelenül és holtan találták meg a kocsijában.
Megfojtották, szexuálisan bántalmazták.
A ruháit szépen összehajtogatták.
Bűnösnek vallotta magát,
és újabb életfogytiglanra ítélték.
Mr. Cottingham, maga követte el a bűncselekményt,
amiért ma bűnösnek vallja magát?
Igen.
Cottingham más gyilkosságokat is bevallott.
DENISE FALASCA (15 ÉVES)
Öt gyilkosságot Bergen megyében,
melyek 1968 óta megoldatlanok voltak.
1969…
IRENE BLASE (18 ÉVES)
…és 1974.
MARY ANN PRYOR (17 ÉVES)
Tizenéves iskolás lányok voltak.
LORRAINE MARIE KELLY
Úgy tűnik, fiatal nőkkel és lányokkal kezdte,
akik a közelében laktak,
és így kezdődött az egész.
Maryann Carr,
Nancy Vogel,
és az iskolások,
nem fértek bele az eredeti profiljába,
mert nem szexmunkások voltak.
Általában a legtöbb sorozatgyilkos
az első gyilkosságokat az otthona közelében követi el.
De amikor látját, hogy nyomoznak utánuk,
és félnek attól, hogy elkapják őket,
messzebbre mennek.
Neki ez azt jelentette, hogy a Times Square-i prostituáltakhoz megy.
A sorozatgyilkosok gyakran azokat célozzák meg,
akiket a társadalom semmibe vesz.
És persze a szexmunkásokat általában lenézik az emberek.
A Times Square abban segítette Richard Cottinghamet,
hogy áldozatokat kínált neki.
A szexmunkások szerint az a legnagyobb probléma,
hogy a szakmájukat illegálisnak tekintik.
Ezért a szexmunkások a szakma legalizálását kérik,
az új szabályzat megalkotásának első lépéseként,
amelybe a saját feltételeik is bekerülnek,
és amelyek biztonságot nyújtanak nekik,
és ezzel utat nyitva afelé,
hogy a szexmunkások megbélyegzése végleg eltűnjön.
Az eset legnagyobb tanulsága,
hogy száz embert meggyilkoltak,
és mi nem tudtunk róla.
TRENTONI NŐ VOLT A LEFEJEZETT ÁLDOZAT
Azok a nők, akiket Richard megölt…
borzalmas módon hagyták el ezt a világot.
Ez súlyos teherként nehezedik rám.
Egy sötét felhő.
Azért tartom fenn a kapcsolatot Richarddal,
mert tudni akarom azok nevét,
akiknek elvette az életét.
Életek, melyek nem teljesedhettek be.
Emlékeznünk kell rájuk,
mert megérdemlik az igazságot.
HA ÚGY GONDOLJA, HOGY EGY SZERETTE RICHARD COTTINGHAM ÁLDOZATA VOLT,
LÉPJEN KAPCSOLATBA A NEW YORK-I BŰNÜLDÖZŐKKEL
A feliratot fordította: Latkóczi Barbara